ربابه مورادووا آذربایجان موسیقیسینین، مدنیتینین کوریفی صنعتکارلاریندان بیریدیر.
۱۹۳۳-جو ایل مارتین ۲۲-ده اردبیلده دونیایا گؤز آچان ربابه خانیم یئنییئتمه یاشلاریندا عائلهسی ایله بیرگه آذربایجانا کؤچوب. ایراندان قاچیب گلنده اونون تخمیناً ۱۴-۱۵ یاشی اولاردی. بیر مدت ایندیکی شیروان شهرینده یاشایان مورادووا سونرادان صنعتی ایله علاقدار پایتخت باکییا اوز توتور.
ربابه خانیم هله مکتبلی ایکن اؤز بنزرسیز سسی ایله هامینی حیران ائدیر. داها سونرا او، موسیقی درنیینه یازیلیر و بورادا گؤرکملی موغننی، بستکار قولو عسگروولا تانیش اولور. گنج ربابه گئتدیکجه تاماشالاردا، تدبیرلرده چیخیش ائتمهیه باشلاییر. سالیاندا گاسترول سفرینده اولان علسگر علکبروو تصادف نتیجهسینده ربابه مورادووا ایله تانیش اولور و چوخ کئچمیر کی، اونو باکییا گتیزدیریر. ۱۹۵۰-جی ایلده باکییا قدم قویان خاننده آصف زئیناللی آدینا موسیقی مکتبینین موغام شعبهسینده تحصیل آلماغا باشلاییر. هله طلبه ایکن اوپرا و بالت تئاترینین صحنهسینده ایلک دفعه لیلی کیمی گؤرونور. اونون ایفا ائتدیی "قاراگیله"، "بو آیریلیق ندن اولدو؟"، "اونودا بیلمیرم"، "گئجهلر یوخوسوز قویموسان منی" کیمی ماهنیلاری بو گون ده سئویلیر، دینلنیلیر.
داها اطرافلی آخار تی وی نین تقدیم ائتدیی سوژئتده:
azb_Arab azb_Arab azb_Arab azb_Arab